10.การควบคุมภายใน

คณะกรรมการของบริษัทได้ประเมินระบบการควบคุมภายในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม
คณะกรรมการมีความเห็นว่าบริษัทมีการควบคุมภายในที่เพียงพอแล้ว
โดยสามารถสรุปผลการประเมินระบบการควบคุมภายในของบริษัทดังนี้

1. ด้านองค์กรและสภาพแวดล้อม

บริษัทมีการจัดการโครงสร้างขององค์กร ขอบเขตอำนาจของฝ่ายบริหารต่างๆ
เป็นลายลักษณ์อักษรอย่างชัดเจน
และได้กำหนดเป้าหมายของบริษัทในการดำเนินธุรกิจในอนาคตไว้เพื่อให้ฝ่ายบริหารและพนักงานในระดับต่างๆ
ได้ร่วมกันทำงานเพื่อไปสู่เป้าหมายร่วมกัน
โดยเน้นในเรื่องความซื่อสัตย์สุจริตและความเป็นธรรมต่อองค์กร
และได้จัดทำข้อกำหนดเกี่ยวกับจริยธรรม (Code of Conduct)
ซึ่งประกอบด้วยข้อกำหนดการห้ามฝ่ายบริหารและพนักงานกระทำ การใดๆ
ที่อาจก่อให้เกิดความขัดแย้งทางผลประโยชน์กับบริษัทเป็นลายลักษณ์อักษร
พร้อมบทลงโทษหากมีการฝ่าฝืน ข้อกำหนดดังกล่าว

2. ด้านการบริหารความเสี่ยง

ฝ่ายบริหารได้ให้ความสำคัญเกี่ยวกับการบริหารความเสี่ยงเป็นอย่างมาก
เนื่องจากธุรกิจของบริษัทเป็นธุรกิจที่เกี่ยวข้องโดยตรงกับความเสี่ยง
จึงเพิ่มความรอบคอบและระมัดระวังในการบริหารทางการเงิน การพิจารณาให้ สินเชื่อแก่ลูกค้า
ตลอดจนพนักงานของบริษัท โดยกำหนดมาตรการป้องกันและจัดการความเสี่ยง
ซึ่งรวมถึงความเสี่ยงที่มีต่อผลการดำเนินงานของบริษัท

3. ด้านการควบคุมการปฏิบัติงานของฝ่ายบริหาร

เนื่องจากบริษัทได้จัดให้มีโครงสร้างองค์กรของฝ่ายบริหารและขอบเขตของอำนาจไว้อย่างชัดเจนเป็น
ลายลักษณ์อักษร มีระบบการตรวจสอบระหว่างหน่วยงานในแต่ละขั้นตอน
จึงมั่นใจได้ว่าฝ่ายบริหารได้ปฏิบัติตามกฎข้อบังคับของบริษัท ตลอดจนกฎหมายและข้อบังคับที่เกี่ยวข้อง
ในกรณีที่คณะกรรมการบริษัทได้มอบอำนาจให้กรรมการผู้จัดการหรือบุคคลอื่น
ทำหน้าที่แทนในเรื่องเกี่ยวกับการดำเนินงานตามปกติธุรกิจ
การมอบอำนาจดังกล่าวต้องเป็นไปตามมติของที่ประชุมคณะกรรมการบริษัทที่มีกรรมการอิสระหรือกรรมการที่เป็นกรรมการตรวจสอบเข้าร่วมประชุม
และหากกรรมการอิสระหรือกรรมการที่เป็นกรรมการตรวจสอบคัดค้านการมอบอำนาจนั้น
ต้องบันทึกความเห็นของกรรมการดังกล่าวในรายงานการประชุมให้ชัดเจน
ทั้งนี้การมอบอำนาจดังกล่าวจะต้องไม่มีลักษณะเป็นการมอบอำนาจที่ทำให้ผู้รับมอบอำนาจสามารถอนุมัติรายงานที่ตนหรือบุคคลที่อาจมีความขัดแย้งมี
ส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย

4. ด้านระบบสารสนเทศและการสื่อสารข้อมูล

บริษัทเล็งเห็นถึงความสำคัญในการรวบรวมและประมวลผลข้อมูลให้ได้อย่างรวดเร็วและมีประสิทธิภาพ
จึงได้มีการลงทุนให้ฝ่ายต่างๆ มีเครื่องคอมพิวเตอร์ที่ทันสมัยไว้ใช้งานอย่างเพียงพอ
เพื่อรายงานให้ฝ่ายบริหารและคณะกรรมการได้รับทราบและสามารถตัดสินใจในการแก้ปัญหา
โดยเฉพาะข้อมูลทางด้านบัญชีและการเงิน

5. ด้านระบบการติดตาม

บริษัทได้มีการติดตามการดำเนินงานให้เป็นไปตามเป้าหมายที่กำหนดไว้
โดยสรุปเป็นรายงานเปรียบเทียบการดำเนินงานกับเป้าหมายที่ตั้งไว้ หากมีข้อบกพร่อง
จะนำเสนอต่อผู้บริหารเพื่อพิจารณาดำเนินการให้บรรลุเป้าหมายของบริษัท

นอกจากนี้ บริษัทได้จัดให้มีสำนักตรวจสอบภายใน เพื่อปฏิบัติงานตรวจสอบภายใน
โดยเน้นด้านความเสี่ยงของธุรกิจและระบบการปฏิบัติงาน โดยมีวัตถุประสงค์เพื่อ

(1) เพิ่มประสิทธิภาพในการดำเนินงานของบริษัทและรายงานต่อ
    คณะกรรมการตรวจสอบและผู้บริหาร

(2) เพื่อให้เกิดความมั่นใจในการควบคุม
    ดูแลการใช้สินทรัพย์ของบริษัทให้เป็นไปอย่างมีประสิทธิภาพ

(3) เพื่อให้คณะกรรมการตรวจสอบและผู้บริหารทราบถึงปัญหาที่อาจเกิดขึ้น
    เพื่อดำเนินการป้องกันได้ทันต่อเหตุการณ์

(4) เพื่อให้เกิดความมั่นใจว่าบริษัทมีระบบการควบคุมภายในที่ดีและพนักงานมีการปฏิบัติงานตามระบบการควบคุมภายในที่กำหนดไว้

  ทั้งนี้ บริษัทฯได้แนบรายงานการจากประธานคณะกรรมการตรวจสอบมาด้วย

รายงานจากประธานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบซึ่งประกอบด้วย กรรมการอิสระ จำนวน 3 ท่าน
กรรมการแต่ละท่านไม่ได้เป็นเจ้าหน้าที่หรือลูกจ้างของบริษัทฯ และได้จัดให้มีการประชุมในรอบปี
2546 รวม 4 ครั้ง เพื่อทำการตรวจตราและกำกับ ดูแลกิจการในนามของคณะกรรมการบริษัทฯ
โดยได้ดำเนินการในเรื่องต่างๆ ดังต่อไปนี้

1. พิจารณาความน่าเชื่อถือของงบการเงินของบริษัทฯ
ทั้งงบการเงินรายไตรมาสและงบการเงินประจำปีโดยได้ร่วมประชุมกับผู้บริหารของบริษัทฯ
เพื่อรับฟังการชี้แจง ซักถามรวมทั้งหารือ และแลกเปลี่ยนข้อคิดเห็นเรื่องงบการเงิน
และความเพียงพอของระบบการควบคุมภายในของบริษัทฯ

2.
รับทราบและประเมินระบบการควบคุมภายในจากสรุปผลรายงานการตรวจสอบของฝ่ายตรวจสอบของบริษัทฯ
ในรอบปีพร้อมทั้งได้หารือแลกเปลี่ยนข้อคิดเห็นและให้ข้อแนะนำกับ ฝ่ายตรวจสอบของบริษัทฯ
ถึงขอบเขตและแผนการตรวจสอบในปี 2547

นอกจากนี้คณะกรรมการตรวจสอบ ยังได้แลกเปลี่ยนข้อคิดเห็นในภาพรวมของงบการเงินของบริษัทฯ
ความเพียงพอของระบบการควบคุมภายในกับฝ่ายตรวจสอบของบริษัทฯ
และผู้สอบบัญชีรับอนุญาตโดยไม่มีฝ่ายจัดการเข้าร่วมด้วย

3. พิจารณาคัดเลือกเสนอชื่อผู้สอบบัญชีรับอนุญาต และค่าตอบแทนแก่ผู้สอบบัญชีประจำปี 2547
เสนอต่อคณะกรรมการบริษัทฯ

คณะกรรมการตรวจสอบ ได้ปฏิบัติหน้าที่อย่างอิสระ
และได้รับความร่วมมือด้วยดีจากทุกฝ่ายที่เกี่ยวข้อง

  นายนิพนธ์ หังสพฤกษ์

  นายนิพนธ์ หังสพฤกษ์

  ประธานคณะกรรมการตรวจสอบ